Odense Adresse-Contoirs Efterretninger, 1848-08-01
Anviisning til Behandling af den indiske Cholera. (Sluttet, see Torsdagsavisen!) 8 6. Skulde efter Sygdommens Ophør Patienten lide af Forstoppelse, da maa Man, naar den har varet tvende Gange 24 Timer, give ham et Lavement af en Kontoirkop tynd Havresuppe, 1 Skefuld Roeolie og 1 Theeskefuld Salt, og hvis dette ikke virker, da indvendig en Spiseskefuld amerikansk Olie, og, efter 4 Timers Forløb uden Virkning deraf, atter en Skefuld. Skulde efter længere Tids, en Dags et Dogns, Velbefindende, tynd vandagtig Diarrhoe indfinde sig igjen, da behandle Man den, naar den ikke efter enkelte Udtømmelser (som kunne være gavnlige) ophører af sig selv, ganske saaledes, som det blev tilraadet ved Sygdommens Begyndelse og Man gjør vel i at give den Syge et Klysteer, tilberedt af Stivelse opløst af saameget Vand, at det er jevnt som Havresuppe, med Tilsætning af 10 Opiumsdraaber; et saadant Klysteer kan, indtil Diarrhoen ophører, anvendes 3 Gange daglig, dog ikkun med Tilsætning af 5 Opiumsdraaber hver Gang efter den første. Jndfinder af og til Brækning sig, da bruger Man, naar Tungen er reen, 5 Opiumsdraaber i en halv Kop Pebermyntevand (eller, hvis det haves i Sodavand, Seltersvand, eller med Brusepulver); er Tungen belagt, da den i 8 3 nævnte Salmiakopløsning spiseskefuldviis hver Time med Tilsætning af 5 Opiumsdraaber hver 2den Gang, indtil Brækningen ophører, og naar Brækningen er ophørt, fortsættes Brugen af Salmiakopløsningen, indtil Tungen er bleven reen. Hikke indfinder sig undertiden, men er aldeles ikke farlig; holder den for længe ved eller er besværlig for den Syge, giver Man 5 til 10 Kampherdraaber i en halv Kop Kamillethe eller Pebermyntethe og lægger en Sennepskage saa stor som en Specie i Hjertekulen. - § 7. Naar Choleratilfældene ere ophørte, afløses de undertiden, som ovenfor nævnt, af Nervefeber. Der haves intet Middel, som med Sikkerhed kan forebygge dennes Optræden, dog maa det tilraades, hos de Syge, som efter at have overstaaet Choleratilfældene, blive røde i Ansigtet og hede i Hovedet, føle Døsighed, hvis Tunge begynder at blive tør og Pulsen hurtig, at anvende 8 til 10 Blodigler i Tindingerne eller bag Ørene, at bedække Hovedet med kolde Omslag, daglig 3 til 4 Gange gjøre kolde Overgydninger paa Hovedet, ved amerikansk Olie at sørge for een Stolgang i Døgnet, at lægge Sennepskager af Størrelse som et Kortblad paa Armene, Læggene og i Nakken, og at give en Barneskefuld Chlorvand hveranden Time, blandet med en halv Kop Havresuppe eller Salep. At meddele Lægmand almeenforstaaelige Forskrifter for den udviklede Nervefebers Behandling, er ikke vel muligt, men det maa overlades en Læge at lede Kuren, hvilket Feberens mindre hurtige Forløb i de fleste Tilfælde vil tillade. - 8 8. Under Helbredelsen maa den Syge være meget forsigtig baade med Mængden og Valget af sine Fødemidler; han spise ofte og Lidet af Gangen, vogte sig for alle svært fordøielige sure og fede Spiser og for rigelig Nydelse af kjølende Frugter, samt undgaae Leilighed til Forkjølelse navnlig af Fødderne og Underlivet, hvilket sidste bør være bedækket af et uldent Bælte. - § 9. Da virksom Hjælp og megen Omhu er nødvendig for den Syge, der lider af Cholera, maa paa det alvorligste tilraades Enhver, hvem en saadan Hjælp ikke kan blive tildeel i hans Hjem, at søge det ham nærmeste af de Hospitaler, som, naar Sygdommen hjemsøger vort Land, ville blive oprettede, og hvor Alt, saavidt Omstændighederne tillade det, vil være indrettet til at yde de Angrebne Bistand. - § 10. Forebyggelsesmidler mod Sygdommen ere: en ædruelig, ordentlig og tarvelig Levemaade, Omhu for at Fordøielsen gaaer regelmæssigt for sig, en tilstrækkelig varm Klædedragt, Reenlighed og daglig Ud luftning af Boligerne. Jntet tilvant Fødemiddel kan, naar det nydes med Maade erklæres for skadeligt, og ligesom ingen Medicin vil være istand til at beskytte mod Sygdommen den, der overtræder disse givne Raad, saaledes maa ethvert som Forebyggelsesmiddel tilraadt Medikament ansees unødvendigt for den, der følger dem. - Kjøbenhavn, i det kgl. Sundhed-Kollegium den 19 Juli 1848. - De heri nævnte Lægemidler ere: 1. Pulv. rad. maranthæ (Salep); 2 Flor, chamumillæ vulg. (Kamilleblomst; 3. Herb. menthæ pip(Pebermyntheurt); 4) Flor sambusi (Hyldeblomster); 5) Pulv. Sinapis nigri (Sennepspulver); 6) Oleum raparum (Roeolie); 7) Sal. culinare (Kjøkkensalt) 8) Ol. ricini americ. (Amerikansk Olie); 9) Amylam (Stivelse); 10. Aqua chlorata (Chlorvand); 11. Ammonium muriaticum (Salmiakpulver), 12. Spir. mindereri (Minders Spiritus); 13. Liniment. volatile camp. (Tyk Kampferolie); 14. Liqvor anodynus m. Hoffm. (Hoffmannsdraaber); 15. Liqvor nervinus (Kampferdraaber); 16. Tinct opii simpler. (Almindelige Opiumsdraaber); 17. Spiritus vin(Brændeviin); 18, Vinum gallic. rub. s. alb. (Rødviin eller god fransk hvid Viin). Af Utensilier fremhæves: Flasker eller Dunke; uldne Tæpper, uldne Stykker eller Børster; gammelt Linned; Badekar; smaa Spande; (Thermometer); Lavementsprøite; Stikbækken.